सरस निकुंज में अखंड हरिनाम संकीर्तन का विश्राम आज
जयपुर | दादागुरु रसिक माधुरी शरण महाराज के 117वें जन्म जयंती महोत्सव के उपलक्ष्य में सरस निकुंज में सप्त दिवसीय अखंड हरिनाम संकीर्तन का आयोजन किया जा रहा है। इस संकीर्तन का विश्राम शबुक्रवार को सुबह शृंगार आरती के साथ किया जाएगा। शनिवार को दादागुरु जयंती महोत्सव आचार्य पीठ सरस निकुंज में भव्य रूप से मनाया जाएगा। शुक संप्रदायाचार्य पीठाधीश्वर अलबेली माधुरी शरण महाराज के सान्निध्य में श्री सरस-परिकर के तत्वावधान में यह आयोजन किया जा रहा है। हरि नाम संकिर्तन में एकादशी संकीर्तन मंडल के साथ वैष्णव भक्तजन अपने-अपने समय क्रम के अनुसार सामूहिक रूप से महामंत्र का नाम जाप संकीर्तन कर रहे हैं।
hin_Deva hin_Deva